Klickety käsiraamat

# Klickety käsiraamat

Thomas Davey `<thomas.davey@gmail.com>`

Hui Ni `<shuizhuyuanluo@126.com>`

Tõlge eesti keelde: Marek Laane
Versioon 2.0 (4.11) (2013-05-06)

Autoriõigus © 2005 Thomas Davey

Autoriõigus © 2010 Ni Hui

Autoriõiguse märge

Klickety on KDE strateegiamäng, mängu Clickomania mugandus.

Tabelite nimekiri

4.1. Kiirklahvid

Peatükk 1. Sissejuhatus
Sissejuhatus

# Peatükk 1. Sissejuhatus

### Mängu tüüp:

lauamäng

### Mängijate arv:

üks

Klickety on mängu Clickomania mugandus. Reeglis sarnanevad "Sama mängu" omadega: eesmärk on puhastada mänguväli, klõpsates kivide kombinatsioonile, millega kombinatsiooni kuuluvad kivid hävitatakse. Üldine eesmärk on saavutada võimalikult väike tulemus. See pakub meelelahutust igas mõttes, aga kui soovid saavutada tõeliselt väikest tulemust, siis on see tõsine loogikaülesanne.

Peatükk 2. Kuidas mängida
Kuidas mängida

# Peatükk 2. Kuidas mängida

### Eesmärk:

mängulaua puhastamine kõigist värvilistest plokkidest võimalikult kiiresti.

Rakendust käivitades näed umbes sellist pilti, mida nägime eelmises osas. Mängu eesmärk on eemaldada plokid, milleks tuleb neile klõpsata.

Plokki saab aga eemaldada ainult siis, kui sellega liitub veel vähemalt üks sama värvi plokk. Diagonaalis ühendusi ei arvestata, plokid peavad olema külg külje kõrval. Uut mängu käivitades valitakse mänguväli juhuslikult.

Kui klõpsad vajalikul moel teistega ühendatud plokile, see kaob. Kaovad ka kõik selle kõrval asunud sama värvi plokid, samuti plokid, mis olid viimastega samal moel ühendatud ja nii edasi. Kõik eemaldatud plokkide kohal asetsenud muud värvi plokid langevad allapoole ja täidavad tühikud. Kui eemaldad terve tulba, nihkuvad sellest paremal pool asuvad tulbad vasakule ja täidavad tühiku.

Mäng saab läbi, kui pole enam ühtegi plokki, mis oleks seotud teise sama värvi plokiga.

## Mänguväli

Mänguvälja osade lühike selgitus.

Mänguväli

  Mänguväli asub akna keskel ja on selle suurim osa.

Olekuriba

  Olekuriba asub mänguvälja all. See näitab, kui palju kive on parajasti alles, samuti taimerit, mis hoiab silma peal mängu algusest selle lõpuni kuluval ajal.

Peatükk 3. KSame'i režiim
KSame'i režiim

# Peatükk 3. KSame'i režiim

Klickety pakub SameGame'i tulemuste arvestamise režiimi.

Tulemust arvutatakse nii:

Eemaldatud nuppude arvust lahutatakse 2 ja tulemus võetakse ruutu.

Kui näiteks eemaldad seitse nuppu, saad 25 punkti (7 miinus 2 võrdub 5 ja 5 ruudus on 25). Kui eemaldad 8 nuppu, saad 36 punkti (8 miinus 2 võrdub 6 ja 6 ruudus on 36).

Vaata, kuidas sul õnnestuks kokku saada võimalikult suur ühesuguste nuppude kogum - selle eemaldamisega teenid rohkem punkte. Mäng on läbi, kui enam ei ole võimalik ühtegi nupuühendit eemaldada.

Seejärel väheneb tulemus lauale jäänud nuppude võrra. Kui oled eemaldanud kõik nupud, saad boonuseks 1000 punkti juurde.

Peatükk 4. Liidese tutvustus
Liidese tutvustus

# Peatükk 4. Liidese tutvustus

## Vaikimisi kiirklahvid

Vaikimisi kiirklahvid on järgmised:

Tabel 4.1. Kiirklahvid

Uus | Ctrl+N
Ava | Ctrl+O
Käivita mäng uuesti | F5
Salvesta | Ctrl+S
Paus | P
Rekordite näitamine | Ctrl+H
Välju | Ctrl+Q
Võta tagasi | Ctrl+Z
Tee uuesti | Ctrl+Shift+Z
Abi | F1
Mis see on? | Shift+F1

Menüükirjed
Menüükirjed

## Menüükirjed

Mäng → Uus (Ctrl+N)

  Alustab uut mängu.

Mäng → Ava... (Ctrl+O)

  Avab varem salvestatud mängu.

Mäng → Käivita mäng uuesti (F5)

  Käivitab uuesti aktiivse mängu.

Mäng → Uus mäng numbriga...

  Käivitab numbriga määratud mängu.

Mäng → Salvesta (Ctrl+S)

  Salvestab mängu oleku kettale.

Mäng → Paus (P)

  Peatab või taasalustab mängu. Pausi ajal on kivid peidetud.

Mäng → Näita rekordeid (Ctrl+H)

  Näitab rekordite tabelit.

  Kui sinu mängu tulemus mahub esikümnesse, palutakse sul sisestada oma nimi.

Mäng → Välju (Ctrl+Q)

  Selle valimine lõpetab aktiivse mängu ja sulgeb Klickety.

Liikumine → Võta tagasi (Ctrl+Z)

  Tühistab viimase käigu.

Liikumine → Tee uuesti (Ctrl+Shift+Z)

  Kui oled käigu tagasi võtnud, saad selle käsuga selle uuesti sooritada.

Liikumine → Võta kõik tagasi

  Tühistab kõik sooritatud käigud.

Liikumine → Tee kõik uuesti

  Sooritab uuesti kõik tagasi võetud käigud.

Seadistused → Raskusaste

  Võimaldab alammenüüst valida mängu raskusastme.

  Raskusastmeid on neli:

  - Väga kerge: 12 rida, 10 veergu, 3 tüüpi kivid.

  - Kerge: 16 rida, 10 veergu, 4 tüüpi kivid.

  - Keskmine: 16 rida, 10 veergu, 5 tüüpi kivid.

  - Raske: 16 rida, 10 veergu, 6 tüüpi kivid.

  Lisaks on olemas ka Kohandatud tase.

  Kui valid võimaluse Kohandatud, kasutatakse väärtusi, mille oled määranud dialoogis Klickety seadistamine.

Lisaks on Klicketyl tavapärased KDE seadistuste ja abimenüü elemendid, mille kohta leiab rohkem teavet KDE põhialuste käsiraamatu osadest Menüü Seadistused ja Menüü Abi.

Peatükk 5. Korduma kippuvad küsimused
Korduma kippuvad küsimused

# Peatükk 5. Korduma kippuvad küsimused

5.1. Ma soovin muuta mängu välimust. On see võimalik?
5.2. Kas mängida saab ka klaviatuuri abil?
5.3. Kuidas käivitada mäng KSame'i režiimis?

5.1. | Ma soovin muuta mängu välimust. On see võimalik?
| Jah. Klickety välimuse muutmiseks kasuta seadistustedialoogi.
5.2. | Kas mängida saab ka klaviatuuri abil?
| Ei, seda mängu ei saa veel klaviatuuri abil mängida.
5.3. | Kuidas käivitada mäng KSame'i režiimis?
| Selleks tuleb Klickety käivitada käsuga `klickety --KSameMode` või kasutada SameGame'i kirjet K-menüüs.

Peatükk 6. Mängu seadistamine
Mängu seadistamine

# Peatükk 6. Mängu seadistamine

Menüükäsk Seadistused → Klickety seadistamine... avab Klickety seadistustedialoogi.

## Üldised valikud

Piirjoonte näitamine

  Kividevahelisi piirjooni näidatakse eri värviga.

Animatsiooni lubamine

  Kivide eemaldamisel näidatakse langemise ja liitmise animatsiooni.

Esiletõstmise lubamine

  Kui kive saab eemaldada, tõstetakse nad kursori nende kohale viimisel esile.

Teemavalikud
Teemavalikud

## Teemavalikud

Teema valija

  Teema valijaga saab määrata mängus kasutatava teema.

Tausta valikud
Tausta valikud

## Tausta valikud

Mängule on võimalik valida taustagraafika. Taustatüüpe on kolm.

Teema

  Aktiivse teemaga kaasa pandud tausta kasutamine.

Värv

  Valitud ühtlase värvi kasutamine taustana.

Pilt

  Pildi kasutamine taustana.

Kohandatud mängu valikud
Kohandatud mängu valikud

## Kohandatud mängu valikud

Võimalik on kindlaks määrata mänguvälja kõrgus ja laius, samuti kohandatud tasemel kasutatavate värvide arv.

Peatükk 7. Autorid ja litsents
Autorid ja litsents

# Peatükk 7. Autorid ja litsents

Klickety

Rakenduse autoriõigus (c) 1995: Eirik Eng

Rakenduse autoriõigus (c) 1996–2004: Nicolas Hadacek `(hadacek AT kde.org)`

Rakenduse autoriõigus (c) 2010: Ni Hui `(shuizhuyuanluo AT 126.com)`

Dokumentatsiooni autoriõigus (c) 2005: Thomas Davey

Dokumentatsiooni autoriõigus (c) 2010: Ni Hui `(shuizhuyuanluo AT 126.com)`

Tõlge eesti keelde: Marek Laane `(bald AT smail.ee)`

Käesolev dokumentatsioon on litsenseeritud vastavalt GNU Vaba Dokumentatsiooni Litsentsi tingimustele.

Käesolev programm on litsenseeritud vastavalt GNU Üldise Avaliku Litsentsi tingimustele.

Lisa A. Paigaldamine
Paigaldamine

# Lisa A. Paigaldamine

Klickety on osa KDE projektist http://www.kde.org/.

Klickety asub paketis kdegames KDE projekti peamises FTP saidis ftp://ftp.kde.org/pub/kde/.

## Kompileerimine ja paigaldamine

Et Klickety oma süsteemis kompileerida ja paigaldada, anna Klickety baaskataloogis järgmised käsud:

    % ./configure
    % make
    % make install

Kuna Klickety kasutab autoconf'i ja automake'i, ei tohiks kompileerimisel probleeme esineda. Kui neid siiski ette tuleb, anna sellest palun teada KDE meililistides.